10 ขั้น สำหรับเริ่มต้นลงทุนหุ้น (จบ)
โดย... ปิยพันธ์ วงศ์ยะรา Founder & CEO Stock2morrow
27 มี.ค. 2560

โดย... ปิยพันธ์ วงศ์ยะรา Founder &amp; CEO Stock2morrow Fanpage : PiyaphanMakeBillion คำถามที่ใหญ่พอๆ กับลงทุนอย่างไรให้รวย ก็คือ... จะเริ่มต้นลงทุนยังไง?ถ้าเชื่อในคำว่า เริ่มต้นดีมีชัยไปกว่าครึ่ง ก็ต้องโฟกัสกับวิธีเริ่มต้น ในฐานะที่ผ่านร้อนผ่านหนาวในการลงทุนหุ้นมาร่วม 20 ปี ก็พอจะแนะนำได้ 10 สเต็ปดังนี้ (ในสัปดาห์ที่แล้วผ่านขั้นตอนที่ 1-5 มาแล้ว สัปดาห์นี้มาต่อกันที่ขั้นที่ 6-10)6.หาประสบการณ์เราจะไม่มีทางรู้ว่าจะทำท่ายากได้ขนาดไหนในการลงทุนจนกว่าจะได้ลองทุกท่า ด้วยที่ว่าปัจจัยในการลงทุนให้มั่งคั่งมีมากมายหลายอย่าง ซึ่งอย่างหนึ่งที่สำคัญคือลักษณะเฉพาะของแต่ละคนบางคนรับความเสี่ยงได้น้อย แต่บางคนสนุกและรู้สึกท้าทายเมื่อได้เสี่ยงมากๆมีเงื่อนไขของความสำเร็จด้วยซ้ำไปว่า ควรต้องใช้เวลาอย่างน้อย 2 ปี ในช่วงเริ่มต้นของการลงทุนหุ้น เพราะประสบการณ์นี่แหละคือปัจจัยสำคัญในการพิสูจน์ความมั่งคั่งแบบมั่นคงในระยะยาว7.ทบทวนประสบการณ์จะช่วยสอนให้รู้ถึงความผิดพลาดและความสำเร็จ อย่าทำความผิดพลาดซ้ำซาก แต่ให้นำบทเรียนมาหาจุดผิดพลาดการเริ่มลงทุนโดยดูผลลัพธ์และโฟกัสกับการทบทวนการลงทุนที่ทำไป จะได้เห็นถึงปัญหาและการแก้ไขที่ถูกต้อง8.หาวิธีการลงทุนที่ใช่เราไม่สามารถก๊อบปี้รูปแบบการลงทุนที่ประสบความสำเร็จจากใครได้ ทำได้แต่เพียงการศึกษาความสำเร็จจากคนอื่น เพื่อนำมาเป็นแนวทางในการเริ่มลงทุนได้จริตหรือความชอบของมนุษย์ โดนออกแบบมาให้มีความแตกต่างล้านรูปแบบ เพราะฉะนั้นจะมีวิธีการลงทุนที่ชอบที่สุดของแต่ละคน ที่ได้กำไรด้วยและได้มีความสุขไปด้วยนี่อาจจะกล่าวได้ว่าคือการค้นพบที่ยิ่งใหญ่ที่สุดของนักลงทุน เมื่อค้นเจอตัวเองและรูปแบบการลงทุนที่ใช่ผมกล่าวซ้ำๆ เสมอว่า เมื่อนักลงทุนค้นเจอแนวแล้ว นั่นถือว่าบรรลุความสุขมา กำไรโต ที่เหลือคือเส้นทางการเดินทางที่แสนสนุก9.กำไรซ้ำๆ ทำพอร์ตให้โตให้เข้าใจทฤษฎี Snow Ball กำไรที่ได้มาทบกับต้น เมื่อมีประสบการณ์และค้นพบวิธีการลงทุนที่ใช่ ให้บริหารพอร์ตให้โตให้ได้ตามเป้าที่วางไว้พอร์ตที่เติบโตนี่ต่างหากที่เป็นผลสำเร็จที่แท้จริง ไม่ใช่กำไรที่ได้มาในช่วงสั้นๆ ที่จะต้องโฟกัส ไม่จำเป็นต้องโฆษณาว่ากำไรหุ้นจากตัวนั้นตัวนี้เท่าไรแต่ถ้าจะอยากคุยจริงๆ ให้โชว์ว่า พอร์ตโตกี่เปอร์เซ็นต์หรือกี่เท่าตัวจากเงินทุนเริ่มต้น10.กระจายความเสี่ยงเลี่ยงไม่ได้ เมื่อเหาโตก็ต้องเลิกเกาะฉลาม หรือถ้าจะเลือกเป็นเหาต่อก็ต้องกระจายจำนวนหุ้นให้มากขึ้น หรือเลือกเกาะฉลามหลายตัวขึ้นนั่นเองการกระจายความเสี่ยงถือเป็นหลักหนึ่งของการบริหารพอร์ตการลงทุนให้โตอย่างต่อเนื่อง ไม่ว่าขนาดจะใหญ่ขึ้นเท่าไรก็ตามเรียนรู้ไปด้วยและลงมือไปด้วย สิ่งที่กลับมาคือทั้ง "ความรู้และประสบการณ์" ซึ่งสองสิ่งนี้แหละคือหัวใจของการลงทุนหุ้น